 На основу члана 80. Закона о шумама („Службени гласник Републике Србије”, бр. 30/2010, 93/2012, 89/2015 и 95/2018-др.закон), Одлуке о усвајању Програма коришћења средстава остварених од накнаде за коришћење шума и шумског земљишта на територији града Лесковца за 2023. годину број 060-39/23-II од 18.09.2023. године, Одлуке о Буџету града Лесковца за 2023. годину („Службени гласник града Лесковца“ број 35/2022) и Правилника о ближим условима као и начину доделе и коришћења средстава из Програма коришћења средстава остварених од накнаде за коришћење шума и шумског земљишта на територији града Лесковца за 2023. годину број 364/2023-04 од 02.10.2023. године, Градска управа града Лесковца, Одељење за привреду и пољопривреду, расписује




                                       К О Н К У Р С
ЗА ДОДЕЛУ СРЕДСТАВА ПО ГОДИШЊЕМ ПРОГРАМУ КОРИШЋЕЊА СРЕДСТАВА ОСТВАРЕНИХ ОД НАКНАДЕ ЗА КОРИШЋЕЊЕ ШУМА И ШУМСКОГ ЗЕМЉИШТА НА ТЕРИТОРИЈИ ГРАДА ЛЕСКОВЦА ЗА 2023. ГОДИНУ




 Циљеви Kонкурса
Циљеви Конкурса за доделу средстава из Програма коришћења средстава остварених од накнаде за коришћење шума и шумског земљишта на територији града Лесковца за 2023. годину (у даљем тексту: Конкурс) јесу радови на пошумљавању и попуњавању шумских састојина.
 Предмет Kонкурса, висина и намена средстава
Укупан износ средстава који се додељује по овом конкурсу јесте до 2.500.000,00  динара са ПДВ-ом односно до 2.083.333,33 без ПДВ-а за реализацију послова по следећим мерама и активностима:
1. Пошумљавање и попуна шумских састојина у укупном износу до 2.083.333,33 динара без ПДВ-а односно до 2.500.000,00 динара са ПДВ-ом.
Средства за мере и активности  из правилника, користиће се за пошумњавање и попуну шумских састојина, који су у функцији газдовања шумама у државној својини.
Корисници средстава

Право на доделу средстава има подносилац пријаве који ће радове извршити на територији Града Лесковца, као и да је седиште корисника средстава на територији Града Лесковца.




 Потребна документација
1. Пријава за доделу средстава, која садржи опште податке (назив правног лица, име и презиме лица које га заступа, матични број, порески идентификациони број, број рачуна отворен код Управе за трезор тј. код одговарајуће банке, адреса, контакт телефон),  као и табеларни приказ планираних мера и активности
2. Елаборат-програм о планираним мерама и активностима који садржи приказ врсте радова, врста садног материјала, локације на којима се изводе радови (катастарска општина и број катастарске парцеле), укупне површине и предвиђене трошкове по локацијама, као и укупна потребна средства за извођење радова
3. Оверена Изјава подносиоца пријаве која је саставни део пријаве на Конкурс
4. Уговор о реализацији мера и активности по елаборату-програму радова, са сопствеником, односно корисником шуме и шумског земљишта на коме ће се изводити радови (уколико подносилац пријаве није сопственик или корисник шума и шумског земљишта)
5. Извод из регистра или решење надлежног органа (Агенције за привредне регистре - АПР) о упису у одговарајући регистар (фотокопија)
6. Потврда или Уверење да подносилац пријаве није у није у поступку ликвидације, стечајном поступку или под привременом забраном за извођење делатности

 Разматрање пријава и доношење одлуке о додели средстава
Одељење за привреду и пољопривреду Градске управе града Лесковца задржава право да од подносиоца пријаве затражи додатну документацију, односно изврши увид у планску документацију и стање на терену пре доделе средстава.
Приспеле пријаве разматраће комисија коју је именовао шеф Одељења за привреду и пољопривреду, по завршетку рока за подношење пријава, а у складу са Правилником о ближим условима као и начину доделе и коришћења средстава из Програма коришћења средстава остварених од накнаде за коришћење шума и шумског земљишта на територији града Лесковца за 2023. годину.
 Непотпуне и неблаговремене пријаве неће бити разматране.
Одлуку о додели средстава по свим тачкама доноси шеф Одељења за привреду и пољопривреду на предлог Комисије. Након доношења одлуке о додели средстава и сагласности Градског Већа на донету одлуку, Градоначелник града Лесковца у име Града Лесковца закључује са корисником средстава Уговор о додели средстава.
Права и обавезе између Града Лесковца – Одељења за привреду и пољопривреду и корисника средстава, као и услови, начин коришћења средстава, рокови реализације послова и исплата средстава регулисаће се уговором.

 Начин и услови подношења пријаве
Документација се предаје у следећим форматима:
· пријава на конкурс – у штампаном облику и
· остала основна и посебна документација – у штампаном облику.
Подносиоци пријава могу конкурисати за средства из овог конкурса ако до сада нису добијали буџетска средства за подзање или попуњавање истих засада на истој локацији и ако немају неизмирених или нерегулисаних обавеза по програмима из претходних година.
За послове који се обављају на више локација подноси се једна пријава уз коју се прилажу припадајући обрасци с документацијом за сваку појединачну локацију.
Правно лице, предузетник или удружење може поднети само једну пријаву на овај Конкурс.
 Образац пријаве може се преузети у просторијама Одељења за привреду и пољопривреду, Градске управе града Лесковца (Трг револуције бр. 45, Лесковац), седми спрат, канцеларија број 3, радним даном од 8:00 до 14:00 часова, као и са интернет странице града Лесковца (www.gradleskovac.org).

Читко попуњен и потписан образац пријаве на Конкурс и потребна документација се подносе у затвореној коверти на чијој полеђини се наводе основни подаци о подносиоцу пријаве, са назнаком „Конкурс за доделу средстава из Програма коришћења средстава остварених од накнаде за коришћење шума и шумског земљишта на територији града Лесковца за 2023. годину“ на адресу:



Градска управа града Лесковца, Одељење за привреду и пољопривреду, улица Трг револуције бр. 45, Лесковац или преко Писарнице Одељења за општу управу и заједничке послове.

Пријава на Kонкурс са  потребном документацијом подноси се у року од
 02.10.2023. до 11.10.2023. године.	

Конкурсна документација се не враћа.
Додатне информације могу се добити на телефон: 016/245-517 и 016/245-307.




                                  ШЕФ
Одељења за привреду
и пољопривреду
Раде Велинов

                                                                                            __________________________

